
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în zona Aluniş - Fratelia. Această deficienţă impune realizarea unei reţele de canalizare pe străzile : Cehov, Muncitorilor şi Anul 1848.
Menţionăm că în conformitate cu Protocolul de Colaborare nr.  SC2006-021202 / 24.10.2006 încheiat între Municipiul Timişoara şi cetăţenii domiciliaţi pe strada : Muncitorilor achiziţionarea tubulaturii necesare realizării reţelelor de canalizare se va face de către cetăţenii domiciliaţi  pe acestă stradă.Protocoalele de Colaborare aferente străzilor : Cehov şi Anul 1848 sunt în curs de încheiere între Municipiul Timişoara şi cetăţenii domiciliaţi pe aceste străzi.

Valoarea totală a investiţiei ,,Extinderi reţele canal -  zona Aluniş - Fratelia ” este estimată la   1.488.500 lei (cu TVA), respectiv 431.450 Euro (1 EURO=3,45 lei la data de 03.12.2006).

Având în vedere faptul că finanţarea obiectivului ,,Extinderi reţele - canal -  zona Aluniş - Fratelia ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 02/11/2006 întocmit de S.C.  PRO-NA-VER  S.R.L.

